Drie ‘stropers’ in hof | Maroela Media
Drie ‘stropers’ in hof
Die Van Deventer-broers.
Die broers Deon (48) en Nick van Deventer (51) het Maandag saam met Onwand Muchagowa (34) in die Louis Trichardt-landdroshof verskyn.
Brig. Motlafela Mojapelo, woordvoerder van die polisie, het gesê die drie het verskyn op aanklagte wat verband hou met renosterstropery. “Die saak is tot Maandag (16 Januarie) uitgestel vir verdere ondersoek. Die verdagtes bly in aanhouding.”
Die drie mans is Saterdag deur lede van die Limpopo-polisie se eenheid vir bedreigde spesies in die Makhado-gebied in hegtenis geneem nadat hulle na bewering probeer het om ŉ renosterhoring te verkoop.
Mojapelo het gesê die eenheid het inligting ontvang dat die horing verkoop gaan word. Die beamptes het die inligting opgevolg en die verdagte motor buite Louis Trichardt opgemerk.
Volgens Mojapelo het die verdagtes in die motor besef hulle word agtervolg en weggejaag. Hulle het ŉ voorwerp by die motorvenster uitgegooi.
Onwand Muchagowa saam met een van die Van Deventer-broers tydens hul inhegtenisname.
“Een van die polisievoertuie het stilgehou en die voorwerp gaan haal, terwyl die ander polisievoertuig die verdagtes agternagesit het. Drie verdagtes is op die Vivo-pad buite Louis Trichardt in hegtenis geneem,” het hy gesê.
Mojapelo het gesê die voorwerp wat uit die motor gegooi is, is ŉ renosterhoring. Die horing hou vermoedelik verband met ŉ stropingsvoorval in die Witpoort-gebied vroeër vandeesweek toe ŉ renosterkoei en haar kalf geskiet en onthoring is. Forensiese toetse sal gedoen word om die oorsprong van die horing te bevestig
Mojapelo gesê die polisie stel ondersoek in om te bepaal of die drie met nog stropingsvoorvalle verbind kan word. Die polisie het ook op die verdagtes se voertuig beslag gelê.
Pippie, vyf jaar later: ‘Ek sê elke dag dankie dat sy nóg myne is’
Wat n GROOT skande !
Ai mense gee julle dan niks om vir die omgewing en natuurlike fauna nie? Julle besef tog die erns van renosterstropery, en hoe almal hulleself daarvoor beywer om dit te bekamp en sowaar sien ons SA burgers wat veronderstel is om vir hulle natuurlike dierelewe om te gee se gesigte as stropers. Julle is nie meer kinders nie, en julle sien hoe wreed die diere daagliks vermoor word en hoe hulle ly en STEEDS wou julle deel daarvan wees? EK het geen simpatie met julle nie, julle het van beter geweet, ek hoop hulle sluit julle toe en gooi die… Lees meer »
Dat mense, wat behoort te weet, dat soveel gedoen word om stropery soos dit, te stop, maar te gierig is om geld te maak; dan moet hulle boet – en swaar boet !
Wanneer sien ons die 3e een se gesig? Of geniet hy privaatheid?
SKANDELIK verby! Sies ek skaam my vir julle. !!